บอร์ด JSP ไฟเขียวบ.ย่อยเพิ่มทุน 39.99 ลบ. รองรับธุรกิจในอนาคต
บอร์ด JSP ไฟเขียวบ.ย่อย "เจ.เอส.พี.แอสพลัส" เพิ่มทุน 39.99 ลบ. หวังรองรับธุรกิจในอนาคต
28 ก.ย. 2560

บริษัท เจ. เอส. พี. พร็อพเพอร์ตี้ จำกัด (มหาชน) หรือ JSP เปิดเผยว่า มติที่ประชุมคณะกรรมการบริษัทฯ ครั้งที่ 10/2560 เมื่อวันที่ 28 กันยายน 2560 เพิ่มทุนจดทะเบียนในบริษัทย่อยตามสัดส่วนการลงทุนเดิมให้แก่ บริษัท เจ.เอส.พี.แอสพลัส จำกัด ซึ่งประกอบธุรกิจอสังหาริมทรัพย์ จดทะเบียนจัดตั้งเมื่อวันที่ 7 มิถุนายน 2559
โดยมีทุนจดทะเบียนเดิม 10,000,000 บาท แบ่งเป็นหุ้นสามัญ 100,000 หุ้น ราคาหุ้นละ 100 บาท ระหว่างเดือนตุลาคม-ธันวาคม 2560 เพื่อให้เป็นไปตามเงื่อนไขการขอสินเชื่อจากสถาบันการเงิน และเป็นเงินทุนหมุนเวียนในการดำเนินงาน มูลค่า 39,998,400 บาท ซึ่งเป็นเงินทุนหมุนเวียนของบริษัทฯ